
[bookmark: _GoBack]Teisės požiūriu keltinas klausimas: kas yra tas, kurio mes nematome, tačiau tikrai žinome kad jis yra: daiktas, besilaukiančios moters kūno dalis ar žmogus-teisės subjektas?
Daikto tikrąja to žodžio prasme taip įvardyti negimusį žmogų nesiryžta nė viena rimtai save traktuojanti teisės doktrinos kryptis, nors tuomet būtų labai paprastai pagrindžiamas aborto teisėtumas. Kita vertus, žmogaus prenatalinėje fazėje  sudaiktinimo tendencijos gali būti atsekamos iš kai kurių teisininkų vartojamų eufemizmų, kaip pvz. „teisės ginamas (saugomas) objektas.
Argumentas, kad negimęs vaikas yra besilaukiančios moters kūno dalis yrai populiarus buitinėje ir politinėje kalboje, nes būtų idealus pateisinti abortą, vaisių prilyginant pvz. polipams ar apendiksui. Tačiau tai neturi nieko bendro su šiuolaikinio biomedicinos mokslo duomenimis, kurie nedviprasmiškai rodo kad esantis embrionas yra atskiras individas, nors ir labai tampriai priklausomas nuo motinos. 
Mes visi protu suvokiame, kad prenatalinė fazė yra neatimama ir neišvengiama žmogaus gyvybės stadija. Šį žmogaus gyvybės vientisumą nuo pradėjmo iki natūralios mirties įvairiu laiku yra konstatavę Vokietijos, Vengrijos, Lenkijos konstituciniai teismai. Deja, realybė yra sudėtingesnė. Kadangi, nė viename tarptautiniame žmogaus teisių dokumento  tekste  o taip pat ir daugumos konstitucijų tekstuose, mes nerasime terminų „žmogaus“ ar „kiekvienas“ detalesnio apibūdinimo, o abortas per pusę amžiaus tapo įprastine socialine praktika ar asmens pasirinkimo išraiška, mes,teisininkai kartu su įstatymų leidėjais vengiame pradėtą, bet negimusią gyvybę vadinti žmogumi, bet lygiai taip pat pasijaučiame nepatogiai vien nuo minties negimusį vaiką prilyginti daiktui.  Mes bandome žmogaus fizinę realybę priešpastatyti ir ją subordinuoti  teisiniams, t.y. mūsų pačių sugalvotiems, konstruktams „fizinis asmuo“ ir „fizinio asmens civilinis teisnumas“. Mes taip pat bandome negimusio žmogaus realybę priešpastatyti kito asmens, visų pirma besilaukiančios moters,teisėms ir interesams. 
Tačiau teisė, neturėtų bijoti įvardinti pradėtą bet negimusį vaiką žmogumi, su jam priklausančiu prigimtiniu orumu ir iš to išplaukiančiomis teisėmis, visų pirma teise į gyvybę, kaip ir neturėtų gąsdinti ir Seimo narių grupės pasiūlyto Gyvybės prenatalinėje fazėje apsaugos įstatymo projekto idėja 


